France Télévisions

France Télévisions (stiligita kiel france·tv) estas franca publika televidkompanio, formita per la unuiĝo en 1992 de du televidkanaloj: France 2 (antaŭe konata kiel Antenne 2) kaj France 3 (iama FR3), al kiuj la aliaj publikaj kanaloj poste estis integritaj. Tiu kuniĝo ricevis la markonomon France Télévision. La nuna France Télévisions estis fondita la 1-an de aŭgusto 2000. Ekde 2010 ĝi estas anonima societo, en kiu la ŝtato posedas cent elcentojn de la akcioj. Ĝia ĉefsidejo troviĝas en Parizo. La grupo estas referenca akciulo de kvin tem-kanaloj: Ma Planète, Planète Thalassa, Gulli, Mezzo kaj Euronews, kaj partoprenas en la kapitalo de kvar societoj ligitaj al internaciaj engaĝiĝoj de Francio: France 24, CFI, TV5 Monde kaj ARTE. Strukturo 4 naciaj metropolaj kanaloj: France 2, France 3, France 4 kaj France 5. transmara reto kun Outre-Mer 1ère, la iama kanalo France Ô, kiu pritraktis la transmarajn departementojn de Francio. France Télévisions havas plurajn filiojn: de produktado: MFP, France 2 Cinéma kaj France 3 Cinéma. de komunikado: France Télévisions Publicité, France Télévisions Interactive. Pri mastrumado de derivitaj rajtoj: France Télévisions Distribution. Referencoj Vidu ankaŭ Televido en Francio Eksteraj ligiloj https://www.france.tv/